Jašiūnų dvaro tiltas

Jašiūnų dvaro tiltas – kelio tiltas Šalčininkų rajone, Jašiūnuose. Stovi miestelio dvi dalis jungiančioje J. Sniadeckio gatvėje, per Merkį vedančioje į Jašiūnų dvarą. Tiltu patenkama į besiribojančią dvaro sodybos teritoriją, už 150 m stūksančius dvaro rūmus. Prie tilto pastatyti lankytinų objektų ženklai „Merkio ichtiologinis draustinis“ ir „Senosios kapinės 0,4 km“.Jašiūnų dvaro tiltas Google Street View Tiltas apie 54 m ilgio.Jašiūnų dvaro tiltas maps.lt

 Istorija  

Jašiūnų tilto istorija neatsiejama nuo dvaro. 1788 m. sudarytame inventoriaus apraše paminėta, kad atvažiuojančius nuo miestelio pasitikdavo senas, daug kartų remontuotas tiltas per Merkį. Upe pro dvarvietę buvo plukdomi sieliai į Nemuną.Įspūdingas dvaras, nuolat keitęs savo veidus: nuo žydų geto iki gimdymo namų delfi.lt 2017-03-31 Priešingame Merkio krante, dabartinės J. Sniadeckio gatvės tęsinyje buvo įkurtos dvaro šeimininkų kapinaitės.

Šiuolaikinis gelžbetoninis tiltas pastatytas 1980 m.Prasidės tilto, esančio prie Jašiūnų dvaro, kapitalinio remonto darbai regionunaujienos.lt 2017-02-10  Nuo to laiko jis tapo prastos būklės. Be to, nebuvo pritaikytas saugiam pėsčiųjų judėjimui, nes tilto šalitilčiai neturėjo atitvarų nuo važiuojamosios dalies. Pasidarė pavojingi atsivėrę betono ištrupėjimai apatinėje taurų dalyje. Nebuvo sureguliuotas nuo tilto prieigų tekantis vanduo. 

2017 m. atliktas tilto kapitalinis remontas. Kartu rekonstruota gatvės dalis nuo tilto dvaro pusėje.Kaip keisis Jašiūnų keliai? Tilto per Merkį remontas salcininkai.lt 2017-06-13 Šių darbų metu ant tilto paklota nauja asfaltbetonio danga, pastatyti apsauginiai cinkuoto metalo atitvarai ir metaliniai turėklai, įrengtas vandens nuvedimas nuo tilto, sutvirtinti šlaitai ir tilto konstrukcijos. Pastatyti nauji šviestuvai, derantys su dvaro sodybos architektūriniais sprendiniais. Projekto vertė – apie 250 tūkst. lt. Šalčininkų rajono savivaldybės administracijos užsakymu darbus atliko bendrovės „TILTS“ filialas „MO-24“. 

 Šaltiniai 

 Nuorodos 

 Historische Messtischblätter (TK25) + Luftbilder susudata.de

Kategorija:Lietuvos sijiniai tiltai
Kategorija:Šalčininkų rajono tiltai
Kategorija:Jašiūnai
Kategorija:Tiltai per Merkį